**Vene keele ainekava**

**8. klass**

**Teemavaldkonnad**

MINA: tervis, kehaosad, haigused, lemmiktegevused

KESKKOND JA KODUKOHT EESTI: Eesti asukoht, keel, pealinn, sümbolid

ÕPITAVAT KEELT KÕNELEV MAA: Venemaa tavad ja kombed (külalislahkus, ended), keel (Euroopa keelemapp, keeletaseme määramine)

IGAPÄEVAELU: reisimine, liiklusvahendid, liiklusmärgid ja teeviidad, kuulutused, piletid, kavad; tee küsimine ja juhatamine (võõras linnas ja oma kodukohas), venekeelse kaardi ja skeemi lugemine

HARRASTUSED JA KULTUUR: venekeelsed internetiportaalid ja nende kasutamine, infopäringud; teater, muusika ja kino, reisimine

**Grammatilised oskused**

1) nimisõna: sõna käänamine ainsuses ja mitmuses kõikides käänetes

2) omadussõna: nimisõna mitmus koos omadussõnadega, võrdlusastmete moodustamine ja kasutamine

3) arvsõna: kuupäevad, kuud, aastaarvud käändes

4) asesõna: kasutamine nimisõna asemel

5) tegusõna: tegusõna aspekt: piiritletud ja piiritlemata tegevus; liikumist väljendavad tegusõnad

6) määrsõna: eristada ja oskus kasutada ajamäärust, kohamäärust, viisimäärust

7) eessõna: teada vastavust eesti keele käänetele ja kasutamine

8) sidesõna: kasutamine kõnes ja jutustamisel

8) hääldus ja õigekiri: oskuste ja vilumuste kujundamine ja arendamine

9) kirjavahemärgid: oskus kasutada (koolon, mõttekriips)

**Õpitulemused**

1) tuleb toime igapäevastes suhtlusolukordades vene keelt rääkiva kõnelejaga

2) saab aru lausetest ja sageli kasutatavatest väljenditest

3) mõistab õpitud temaatika piirides olulist

4) kirjutab lühikesi tekste õpitud temaatika piirides

5) hangib infot võõrkeelsetest infoallikatest

6) omab esmaseid teadmisi Venemaa kultuuriloost

7) teadvustab kultuuriruumide erinevusi, oskab neid arvestada

8) töötab iseseisvalt paaris ja rühmas

9) hindab oma tugevaid ja nõrku külgi ja vajadusel kohandab oma õpistrateegiaid

**Õppetegevus**

Õpetuse eesmärk on julgustada õpilast võõrkeeles suhtlema. Kõiki osaoskusi arendatakse võrdselt, suurendades suulise suhtluse kõrval järk-järgult kirjaliku suhtluse mahtu. Õpilast suunatakse õpitavat keelt aktiivselt kasutama nii tunnis kui ka väljaspool tundi. Õpilased õpivad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Teemade käsitlemisel pööratakse tähelepanu kultuuride tundmaõppimisele ja kõrvutamisele oma kultuuriga, rõhutades kõigi kultuuride omanäolisust ja väärtuslikkust. Õpilased mõistavad erinevaid kultuuritavasid ning oskavad neid arvestada. Õpilane õpib väärtustama mõtteviiside mitmekesisust, avaldama oma arvamust ning arvestama erinevate seisukohtadega.

Osaoskuste arendamiseks sobivad näiteks:

1) eri liiki eakohaste tekstide kuulamine ja lugemine;

2) adapteeritud eakohaste tekstide iseseisev lugemine;

3) meedia- ja autentsete audiovisuaalsete materjalide kasutamine (nt uudised, lühifilmid);

4) loovtööde kirjutamine (nt sõnumid, postkaardid, isiklikud kirjad, kuulutused, lühiülevaated);

5) projektitööd;

6) lühiettekanded (nt pildikirjeldus, hobide tutvustamine, projektitööde kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt sõnaraamatud, internet).

Hindamine

III kooliastmes hinnatakse kõiki osaoskusi kas eraldi või lõimitult. Igal õppeveerandil saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta. Soovitatav on kasutada ülesandeid, mis hõlmavad erinevaid osaoskusi (nt projektitööd, iseseisev lugemine jmt).

Töid, mis sisaldavad kõigi osaoskuste kontrolli, on soovitatav III kooliastmes teha mitte rohkem kui 4 õppeaastas.